Makaranta - 4
Malam Buda littafi (1)Malam Buda mana littafi Farin farawa harafi-harafi Kalmomi jefi-jefi Haduwar jimloli ba...
Watsattsaken wasikar waskiya (3)
Magabta na taron dangi ’Yan kore na kada musu gangi Don su jefa jama’a kangi Har ai ta kugi Waasikun buga duga-dugi Sun yi kwashi-kwaraf Suna kakaf-kaf Don yi wa lalita karkaf Sunkurun saraf na sadaf Ai ta sallalamin aahaf af! Caraf Caf-cacaf Sadaf Sadaf Daf-da-daf ’Yan dabarbaru Dundumin dubarudu dumamen tuwon Dudu Toye-toyen dandaudu ki-gudu yai musu kuru-kuru Ba tsaro Sai tsoro Ala-koro Jiki ai masa horo Dattijo fasa taro Marsa goriyar goro Alawar biki a daro Mata sun iya kada bambaro Malam ya zauna a soro Almajirai sun hallaro Koyi ka koyar Komai ka diba ka amayar Dukiya ce an kaa sarayar Hankalin kowa sun tayar Aniyarsu sai a mayar berayen taska Sun wawushe turaka Sun zame wa kasa kaska Sai an kankare su da aska A ingiza su su sha faska Baba-Ojon gada-gada Burgar tada kan adda Juyin aya takadana ’Yan mata sun iya gada barambarama tai gargada Wa ya jefa mu cikin duhu Har wasu ke ta ihu A sana’a an rasa taro da ahu A kara kaimin dinke buhu An yi batan rike runhu Hakin numfashi da huhu Girkinmu an sauke daga murhu Daushe na nan a huhu Santi ya sa su tsalle da ihu Nauyinsu huhun ma’ahu Baba-Ojo mai gonakin Otawa da Baban-gada-gada da ke kan tsuanin birnin Mina-mina can a Jihar Ni-na-ja, sun yi taron dangi, har ana kada musu gangi, wai don su ji dadin tuntsurar da Baban-burin-huriyya da ke jan ragamar Haurobiya, shi ya sa suka yi masa tsiwwa da tsiya-tsiya.
Watsattsaken wasikar waskiya (2)
Majigin Haurobiyana Na-mujiya baibaiye da yana Harigidon ’yar tsana Hargowa da kisissina Bujimi ya tunkuyi karsana Manya masu dagawa Suna ta tsiwa Wai suna tare da talakawa Alhali su ne ’yan wawa Masu juyin katantanwa Haurobiyawa A kada musu kararrawa Domin sun yi yawa Miyagu na kyakkewa ’Yan adawa a kungurmin dawa Masu hargowa sun karke da rawa suna juyi da takun ranwa wulwulawar fedar laulawa Sun gaza daura damin dawa Mai gonakin Ottawa ’Yan tsaki sun yi yawa Suna kin dangi Don jefa jama’a kangi Baba ya ki tankawa Sun yi kidansu Sun taka rawarsu Samandagarin samarin kusu Jaba da gafiya an yi busu-busu Taron shassha da sususu Harbin kunama Ya haifar da rashin makama Haurobiyawa mu yi magama Tsiyataku sun tsima Tsaminsu ya zarta fura tsantsama Mai dan boto Akwai kanzon kuregen rahoto Kun fi kurciya koto Al’umma na gwagwiyar toto In hatsi ya kare sai a ranto Baban-gargada Baba yai gada-gada Burgar sukuwar danda Juyin masa a tanda Kwankwadar makwalwar randa Wa ya lakume ribar tekun Pasha Ya bar mu muna assha-assha Shi kuwa washa-washa Ba ya kunyar aikin assha Ya maishe mu ’yan tasha Baban-burin-huriyya Mai duka yai maka kariya Miyagu na kurda-kurdar tsiya Gida guda na daurin tsintsiya Harbin magabtasai hatsabibiya Wasikun wurgiya Wutsil-wutsil din wafciya Wuntsila gudi-gudin karafkiya Walankeluwar kiren-karya Walkiyar waskiya Halin-burtu Sunkurun shirya kutu-kutu Jerin tsiyataku Sun yi wa kasa katutu Ana ta surutu rututu Sun kakaba tagiyar Malam Mantau Jiki magayi shan tabar dan Korau An ji jiki rau-rau Ana gani da na-mujiya tarau A kakaba tagiyar Malam Tunau Miyagu na wasan majigi kurungunsu na ta gigi Wasunsu na magagi Sun makale a sagagi Shi ya sa suke ta kugi Baba an yi taga-taga Mun hango su ta taga Suna hayagagar ayaga dan akuya na ci maka danga Mugu na taka rawar ganga Ka ga karen farauta Yana so a fafata Har ya feke farata Shi ya shiga jerin zarata Amma fa mabarnata Ana ta wasan kwailkwayo Wannan ya kewayo Wancan ya zagayo Akuya ta tunkuyi kwikuyo A majigin marasa wayo Salon sunkuyo Sukuwar sakatar Saliyo Sakarkaru sun sulmiyo Baragurbi sun bibiyo Ambaliya aka antayo Burgu Yai muku dungu Kai mugu Sai an kama maka kugu Har ka gaza juyin kidan kalangu Tereren tsiyaku Magabta sun ci cuku Tuni sun dakku Saura kamun matsattsaku Ko damkar kazar kuku Masu taron dangi Manufarsu tarwatsa al’umma Talakawa su yi ta hamma A kasa batun kalma da kalama Kowa yai ta jan dagi Iro Mugun madambaci Kuliya da kusu na son su ci Ina tarkon kama macuci berayen da suka yi butulci Da kasurgumin mai nukuburci Al’umma Kowa ya kara himma Wajen fardar garka da gayauna Mu samu abin kai wa ma’auna Aikin gama ya gama Kowa sai ya dama Kurda-kurda da dama-dama Masu tsiya-tsiya na ta kyarma An fi karfin masu karma-karma Tsintsiyar Baba na ta kara kima Nai horon sanin makama Ba na aikin dan kama kwazon aiki ke sani azama Kowa ya shigo a kama Babbar manufar shukar alkama Haurobiyana Hatsaniya Da hayaniya kulle-kullen jefa magana Maganganun rugugin ganguna Babanmu ya kasaita Azzalumai sun nakalta Wasunsu sun hankalta Miyagu kuwasun balbalta Kyakkyawar manufa ta tabbata
Watsattsaken wasikar waskiya (I)
Watsattsaken wasikar waskiya Walwalin waliyon walkiya Wautar watangaririya Wawurar wariya Wafce-wafcen wukiya Baban-gargada Burga da baragada Baban bugun gada Baturen Bagauda Bargar dawaki da danda babatu da buruntu Surutun mai tagiya da tuntu barambarama rututu Da manufar kulla kutu-kutu Wai suna bayar da sautu Miyagu na ta sambatu An fasko masu shigar burtu Karatunsu har da Satu Su dai sun yi batu Hassada ta sa sun zautu kwanji Da karaji Rashin ji Laluben kunji-kunji bulluko wa kasa kurji Kankamba da kwaramniya Kata-katar kiriniya kumbiya-kumbiya Tsallen jaba da gafiya Kusu mai kurmusun tsiya Tuhumar karya kwarya dai ta bi kwarya Manya na dirkaniya Hassada da butulcin tsiwa Suna ta yi wa al’ummma tsuwwa Tufka da warwarar waskiya Sai a fasko mutan Haurobiya Maiduka yai mana kariya Mu kiyayi masu kwakwazo a rariya Mu zamto masu juriya Yarima da Gimbiya Lumana ta fi mulkin duniya Sara da daukar dawainiya Hana zaluncin ’yan danniya Masu dabi’ar hawainiya Da ke sauya salon zamiya Zaburar dokin zuciya Baba kyale ’yan jagaliya Masu jagwalgwalon jan tsiya Da jangalewar jayayya Juwa-juwar hajijiya Tsaya Baban-burrin-huriyya Tsirin tsiyakun tsinannu Masu tauye mudu da hannu Sun yi dako a tsamiyar tsinannu Fuskarsu murtuke sun sha kunu Matafiyansu da zaunannu Baba-Ojo mai gonakin Ottawa Tsohon nan ya yi yawa Zagon kasa yai wa ’Yar’bishiya Tadiye kafar Haurrobiya Yanzu yana yi wa Baba adawa Wai shi ga kartagi uban ’yan caca Al’umma tai masa ca Tsoho mai Iburo da acca Masu mulki yai musu faca-faca Shi ma za ai masa kaca-kaca Shi ne uban carafke Mai canke-canke Ba wani mugu sai shi Ba ya so a caccake shi An fasko wanga take-take Baba-Ojo Gwanin gwanjo Dukiyar al’umma ya wawushe Ya bar mu muna ashe- a she Shi kuwa yana ta rawar banjo Mutumin da debi dukiya yai fatali Ya ce babu wanda ya iya tattali Sai shi da ya iya gantali Da jajibe-jajiben rashin hankali Shi ya fara rusa wa kasa tubali Wanzami ba ya son jarfa Sai a ba shi tuffa Garinsa ya samu nonon tarfa Sai ya ji dadin kwafa Ya toshe mana kowace kofa An hango shi ta kowace kafa Yana makircin tsirfa Wai ka da a ce ya tsufa Ko’ina sai ya dauki kafa Wai don a ce masa kakarfa Lamarin tsoho ya zurfafa Muguwar manufarsa ta zafafa Magabta na binsa sau da kafa Ko ya shuka samfarera su dafa Fandararsu ta sa sun yi zufa Mai lambu Yai limbu-limbu Wai ya nada kambu Zai dundume kururu da dambu Baba za a garkame wa gambu Masu lebba subu-subu Kun yi gini da yunbu Sannu taron tababbu Jibar jibga rabu kuri’ar zumbutun zababbu Kwashe kudi dungurungum A duhun dundumdurundum Ana ta durundum Wasan madundumu dududum Ya ki jan bakinsa yai gum Ku sha kuruminku kurum Masu cin tumu tutum Kidan gurminsu gurungurum Na dakama dankam yai dulkum Mu dai mu yi bakam Mun huta da kwamarto Don kurciya na ta koto Jirkicewar mai dan boto Baba-ojo ya ba ku toto Baban gada-gada ya wafto Haurobiyawa a halarto Kowa ya karanto Kura ce aka kwanto bauna ma tai kwanto Baba ban da ambato